TEHNICKA KULTURA - Elementi praćenja i kriteriji ocjenjivanja (35 sati)
Učiteljica: Marija Franjković 

Tijekom nastavne godine učenici obraduju teorijske sadržaje, izvode tehničke pokuse, radioničke
vježbe i praktične radove.

Učenike se ocjenjuje za:
1. usvojenost sadržaja (25 %)
2. vježbe i praktičan rad (50%)
3. samostalnost i odgovornost  (25%)

Elementi uključuju:
-praktične radove, poštivanje mjera sigurnosti na radu, pisane provjere krajem polugodišta,
usmenu provjeru znanja ili učenikovu obranu praktičnog rada, tehničko izražavanje, pisana
izvješća, radne listove, primjenu normi tehničkog crtanja (točnost, urednost, organizacija crteža),
-redovitost u izvršavanju obveza (domaće zadaće), odnos prema nastavnim sredstvima (učeničkoj i školskoj opremi, priboru, alatu, materijalu...), aktivnost sudjelovanja u nastavi, angažman, stavove, urednost radnog mjesta (tijekom rada i po završetku), ustrajnost u radu i napredovanje u razvoju vještina, navika i usvojenosti sadržaja, eventualno: praktični uradci, plakati i prezentacije izračene kod kuće.


OCJENA

Odličan (5) 
- pravovremeno izvršavanje obveza
- redovito i aktivno sudjelovanje u nastavi
- pravilna uporaba pribora i alata
- pravilna uporaba tehničkog nazivlja
- samostalnost u usmenom izlaganju teorijskih sadržaja
- primjena usvojenih sadržaja u praktičnom radu (o materijalima, alatima,)
- ekonomično korištenje materijala
- samostalnost u izvođenju praktičnog rada, tehničkog crteža
- samostalnost u održavanju radnog mjesta urednim
- unošenje inovacija u radu
- redovito i uredno vođanje bilješki (u bilježnici A4 bez crta koja može
trajati 5. – 8. razreda)
- točni (označavanje, poštivanje mjerila), precizni (mjerenje) i uredni
(brisanje i kompozicija) tehnički crteži
- poštivanje mjera zaštite
- pristojno ophođenje prema učenicima i učiteljima

Vrlo dobar(4)
- u tehničkom crtežu izostaje jedna komponenta (ili dvije nisu u potpunosti)
- teorijske sadržaje izlaže samostalno uz povremeno krivu interpretaciju ili
krivi izraz
- redovito vođenje bilježnice uz manje pogreške (u tehničkom crtanju,
označavanju, ...)
- u praktičnom radu potrebna dodatna uputa ili poticaj (ukazivanje na
ekonomičnost u korištenju materijala, na pravila u rukovanju alatima, na
održavanje radnog mjesta)
- poštivanje mjera zaštite

Dobar (3) 
- u tehničkom crtežu izostaju dvije komponente
- teorijske sadržaje poznaje, djelomično griješi u njihovom interpretiranju
- u praktičnom radu potreban učestali poticaj i ukazivanje na (ispravljanje)
nepravilnosti
- bilješke u bilježnici ne vode se u potpunosti, uz učestale pogreške (u
tehničkom crtanju, označavanju, ...)
- poštivanje mjera zaštite

Dovoljan(2)
- u tehničkom crtežu izostaju sve tri komponente, ali postoji uložen trud
- teorijske sadržaja poznaje na razini prepoznavanja uz tek djelomično
ispravno tehničko nazivlje
- u praktičnom radu potrebna pomoć i dodatno pojednostavljivanje
zadataka
- bilježnica postoji ali je neuredna, nepotpuna ali s većinom bilješki i s
mnogobrojnim greškama
- poštivanje mjera zaštite

Nedovoljan(1)
- nekorištenje ili potpuno krivo korištenje tehničkog nazivlja
- teorijski sadržaji nisu ni na razini prepoznavanja
- u tehničkom crtežu izostaju sve tri komponente i izostaje trud učenika
- izostanak bilježnice ili vođenja bilješki
- izbjegavanje (zapostavljanje) obveza
- nepoštivanje uputa učitelja/ice tijekom nastave
- nepoštivanje mjera zaštite i ugrožavanje sigurnosti u radu
- ometanje nastave

Učenik je obavezan redovito imati pribor za tehničko crtanje na svaki sat Tehničke kulture i bilježnicu. 
Pribor za tehničku kulturu: udžbenik, geometrijska bilježnica A4 format (može i
prošlogodišnja), kutija s radnim materijalima i radnim listovima (ostaje u školi),pribor za pisanje,
geometrijski pribor, škarice i ljepilo za papir, eventualno po potrebi pribor koji navede učitelj 

